CELEX: 62008CO0017
Language: el
Date: 2009-02-06
Title: Διάταξη του Δικαστηρίου (όγδοο τμήμα) της 6ης Φεβρουαρίου  2009. # MPDV Mikrolab GmbH, Mikroprozessordatenverarbeitung und Mikroprozessorlabor κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Αίτηση αναιρέσεως - Κοινοτικό σήμα - Κανονισμός (ΕΚ) 40/94 - Άρθρο 7, παράγραφος 1, στοιχείο γ΄ - Απόρριψη αίτησης καταχωρίσεως - Λεκτικό σήμα manufacturing score card - Περιγραφικός χαρακτήρας. # Υπόθεση C-17/08 P.

Διάταξη του Δικαστηρίου (όγδοο τμήμα) της 6ης Φεβρουαρίου 2009 – MPDV Mikrolab κατά ΓΕΕΑ
      (Υπόθεση C‑17/08 P)
      «Αίτηση αναιρέσεως – Κοινοτικό σήμα – Κανονισμός (ΕΚ) 40/94 – Άρθρο 7, παράγραφος 1, στοιχείο γ΄ – Απόρριψη αίτησης καταχωρίσεως – Λεκτικό σήμα manufacturing score card – Περιγραφικός χαρακτήρας»
      Αίτηση αναιρέσεως – Λόγοι – Έλεγχος από το Δικαστήριο της εκτιμήσεως των στοιχείων που αφορούν τα πραγματικά περιστατικά και των αποδεικτικών στοιχείων
         – Αποκλείεται πλην της περιπτώσεως παραμορφώσεως του περιεχομένου τους (Άρθρο 225 ΕΚ· Οργανισμός του Δικαστηρίου, άρθρο 58,
         εδ. 1) (βλ. σκέψη 27)
      
      Αντικείμενο 
      
         
               Αίτηση αναιρέσεως της αποφάσεως του Πρωτοδικείου (πρώτο τμήμα) της 8ης Νοεμβρίου 2007, T-459/05, MPDV Mikrolab κατά ΓΕΕΑ (manufacturing
                  score card), με την οποία το Πρωτοδικείο απέρριψε την προσφυγή με αίτημα την ακύρωση της αποφάσεως του δευτέρου τμήματος προσφυγών
                  του ΓΕΕΑ, της 19ης Οκτωβρίου 2005, περί απορρίψεως της προσφυγής που ασκήθηκε κατά της αποφάσεως του εξεταστή να μην καταχωρίσει
                  το λεκτικό σήμα «manufacturing score card» για προϊόντα και υπηρεσίες των κλάσεων 9, 35 και 42 – Διακριτικός χαρακτήρας λεκτικού
                  σήματος που απαρτίζεται από λέξεις, καθεμία από τις οποίες περιγράφει κάποια χαρακτηριστικά των οικείων προϊόντων ή υπηρεσιών
               
            Διατακτικό 
      
         
                   
               
               
                  
               
               
                  	Το Δικαστήριο διατάσσει:
               
            
         
                  1)
               
               
                  
               
               
                  	Απορρίπτει την αίτηση αναιρέσεως. 
               
            
         
                  2)
               
               
                  
               
               
                  	Καταδικάζει την MPDV Mikrolab GmbH στα δικαστικά έξοδα.